Ukuthetha ngamaqhalo nezafobe ngowona mongo wobuciko kuzo zonke iintetho zezizwe, kuba ngawo kuvakaliswa iinyaniso ezinkulu nezinzulu ngentetho emfutshane kakhulu.Amaqhalo abantu abamnyama maninzi kakhulu, yaye inkoliso yawo iqheliwe isaziwa; ngoko ke asisenakwandisa ubukhulu bale ncwadi ngokungena ekuwatyhileni, onke,kuba sifuna intsingiselo yawo, koko siyakuwabeka nje lawo siwaziyo, siyekele kubafundi bethu ukuba bazenzele. Nangona kunjalo, singathanda ukuba sibonise ubukhulu benyaniso equlethwe kula maqhalo. Sikwenza oku ngokuchonga abembalwa ukuze iqondwe kakuhle into esiyithethayo: